કેપટાઉનમાં આજથી ભારત અને દક્ષિણ આફ્રિકા વચ્ચે ત્રણ ટેસ્ટની ફ્રીડમ સિરીઝની પ્રથમ ટેસ્ટ મેચ શરૂ થનાર છે. કેપ્ટન વિરાટ કોહલીની રાહબરી હેઠળ ટીમ ઇન્ડિયા દક્ષિણ આફ્રિકા વિરુદ્ધ આજથી આર યા પારનો જંગ શરૂ કરશે. એક કેપ્ટન તરીકે કોહલી માટે આ મેચ અગ્નિ કસોટી સમાન છે. ૨૦૧૭નું વર્ષ તેના માટે શાનદાર રહ્યું છે. એક બેટ્સમેન અને કેપ્ટન તરીકે તેનો દેખાવ આજે જોવા મળશે. આજે વિરાટ સામે આફ્રિકાને તેની જ ધરતી પર હરાવવાનો પડકાર છે, જે સ્વપ્નું માત્ર ખેલાડીઓ જ નહીં પરંતુ કરોડો ભારતીય ક્રિકેટ ચાહકો છેલ્લાં ૨૫ વર્ષથી જોઈ રહ્યા છે.